cyanic-selkie/wikianc huggingface dataset:
Margrét Lóa Jónsdóttir
Margrét Lóa Jónsdóttir (fædd 29. mars 1967) er íslenskt skáld og rithöfundur. Hún lauk stúdentsprófi frá Kvennaskólanum í Reykjavík og fór síðan í Háskóla Íslands þar sem hún lagði stund á íslensku og heimspeki. Hún fór í viðbótarnám í heimspeki í háskólanum í San Sebastian á Spáni og lauk B.A. prófi 1996.
Margrét Lóa hefur aðallega skrifað ljóð en fyrsta verk hennar, ljóðabókin Glerúlfar, kom út árið 1985. Hún hefur sjálf gefið út margar af bókum sínum og myndskreytt þær. Auk ljóðabókanna hefur Margrét Lóa samið hljóðlistaverk sem flutt var í Gallerí Hlust og bóklistaverk sem sýnt var í Gallerí Barmi. Hún hefur ennfremur haldið námskeið í skapandi skrifum í samvinnu við Borgarbókasafn Reykjavíkur og haldið svipuð námskeið í Menningarmiðstöðinni Gerðubergi. Margrét Lóa ritstýrði og gaf út listatímaritið Andblæ um tveggja ára skeið.
Margrét Lóa býr í Reykjavík. Hún hefur starfað mikið við kennslu undanfarin ár og einnig unnið töluvert hjá Listasafni Reykjavíkur. Hún hefur meðal annars kennt kvikmyndarýni og spænsku á barna- og fjölskyldunámskeiðum í samvinnu við Íþrótta og tómstundaráð Reykjavíkur. Um þessar mundir vinnur hún við ritstörf og leggur stund á fjarnám til kennsluréttinda í Kennaraháskóla íslands. Hún hefur mikinn áhuga á skapandi skólastarfi og námi sem byggir á hlustun og leik.
Margrét Lóa hefur unnið sem leiðsögukona um listsýningar á Kjarvalsstöðum, ennfremur starfaði hún í Norræna húsinu sem safnvörður og kynningarfulltrúi. Hún hefur líka lesið inn á hljóðbækur í Blindrabókasafni Kópavogs. Einnig hefur Margrét Lóa starfað við þáttagerð hjá RÚV, þar sem hún fjallar meðal annars um femínisma og stöðu kynjanna.
Árið 2003 kom út geisladiskurinn Hljómorð með ljóðum hennar og tónlistarmannsins Gímaldins, Gísla Magnússonar. Haustið 2001 var þeim boðið, sem fulltrúum Norræna hússins í Reykjavík, á bókamessuna í Gautaborg til að kynna diskinn. Árið 2004 gaf Margrét Lóa út sína fyrstu skáldsögu, Laufskálafuglinn, hjá Bókaútgáfunni Sölku. Ári síðar kom ljóðabókin Tímasetningar út, einnig hjá Sölku.
Zog Albaníukonungur
Zog 1. (8. október 1895 – 9. apríl 1961), fæddur undir nafninu Ahmet Muhtar Zogolli og síðar þekktur sem Ahmet Zogu, var leiðtogi Albaníu frá 1922 til 1939. Fyrst var hann forsætisráðherra landsins (1922–1924), síðan forseti (1925–1928) og loks konungur (1928–1939).
Zog reykti um 200 vindlinga á dag og var árið 1929 talinn mesti reykingamaður sögunnar.
Æviágrip
Ahmet Muhtar Zogolli fæddist í norðurhluta Albaníu, sem þá var hluti af Tyrkjaveldi, til landeignarfjölskyldu ættarhöfðingja. Fjölskylda móður hans kvaðst vera komin af systur þjóðhetju Albaníu, herforingjans Skanderbeg. Eftir að faðir hans dó árið 1911 varð Zogolli landstjóri héraðsins Mat fyrir tyrknesku stjórnina. Árið 1912 skrifaði Zogolli undir sjálfstæðisyfirlýsingu Albaníu sem fulltrúi fyrir Mat-héraðið.
Albanía hlaut sjálfstæði sitt eftir hrun Tyrkjaveldis í fyrri heimsstyrjöldinni. Zogolli hóf þátttöku í stjórnmálum hins nýsjálfstæða ríkis og gegndi embættum í ríkisstjórn og héraðsstjórnum landsins. Árið 1922 breytti hann eftirnafni sínu í Zogu, sem þykir albanskara en Zogolli. Zogu var rekinn í útlegð til Júgóslavíu ásamt 600 bandamönnum sínum árið 1924 en gerði síðan gagninnrás inn í Albaníu með 10.000 manna liði. Auk liðsmanna Zogu voru með í för albanskir hægrimenn, júgóslavneskir hermenn og rússneskir hvítliðar undir stjórn Pjotrs Wrangel sem höfðu hrakist undan stjórn bolsévika í Rússlandi. Zogu vann skjótan sigur og stýrði landinu þaðan af með einræðisvaldi.
Stjórnlagaþing Albaníu kaus Zogu forseta landsins árið 1925. Þremur árum síðar breytti Zogu Albaníu í konungsríki og lýsti sjálfan sig konung undir nafninu Zog fyrsti. Zog sótti stuðning sinn mestmegnis til stéttar ættarhöfðingja og landeigenda. Sem stjórnandi landsins var Zog í fyrstu hallur undir Breta og Júgóslava en síðar fór hann í auknum mæli að reiða sig á stuðning Ítala.
Ítalir lánuðu Zog stórfé svo hann gæti komið á umbótum en niðurstaðan varð sú að ítök Ítala urðu sífellt meiri í Albaníu og landið varð í reynd fjárhagsleg nýlenda Ítalíu. Vinsældir Zogs sjálfs liðu fyrir aukin afskipti Ítala og hann reyndi því að leita á náðir Júgóslava á ný, en án árangurs. Með vináttusamningi sem Albanar gerðu við Ítali árið 1936 var yfirstjórn albanska hersins formlega sett undir Ítali og árið 1938 fengu Ítalir einkarétt á utanríkisverslun við Albaníu.
Benito Mussolini, einræðisherra Ítalíu, mislíkaði tilþreifanir Zogs til annarra landa og sakaði hann um að „daðra við Belgrad og Moskvu“ á sama tíma og hann þáði peningagreiðslur frá Ítölum. Mussolini taldi ákjósanlegra til lengdar að hertaka og stýra Albaníu beint frekar en að nota Zog sem leppstjórnanda. Þann 25. mars 1939 sendi Mussolini Zog úrslitakosti og krafðist þess meðal annars að Ítalir fengju að setja herlið í Albaníu, Ítalir búsettir í Albaníu fengju full borgararéttindi til jafns við Albana, ítalskir fulltrúar fengju sæti í öllum ríkisráðuneytum og að utanríkisráðuneyti Albaníu yrði lagt niður. Zog hafnaði kröfunum en Mussolini hratt þá þann 7. apríl af stað innrás í Albaníu sem hafði lengi verið í bígerð. Zog flutti ávarp til þjóðarinnar þar sem hann hvatti Albana til þess að veita innrásarhernum andspyrnu, en Ítalir unnu auðveldan sigur þar sem Albanía var svo til varnarlaus.
Í innrásinni flúði Zog ásamt drottningu sinni, Geraldínu, og nýfæddum syni þeirra yfir fjöllin til Grikklands. Zog lifði það sem hann átti eftir ólifað í útlegð, lengst af í París. Eftir að Ítalir voru sigraðir og reknir frá Albaníu í seinni heimsstyrjöldinni tóku kommúnistar völdin í landinu og Zog komst því aldrei aftur til valda.
Frelsi, jafnrétti, bræðralag
„Frelsi, jafnrétti, bræðralag“ (franska: Liberté, égalité, fraternité) er kjörorð Frakklands og lýðveldisins Haítí. Þó það eigi uppruna sinn í frönsku byltingunni var það þá bara eitt af mörgum slagorðum, en varð opinbert kjörorð árið 1870 undir Þriðja lýðveldinu. Deilt hefur verið um samsetningu og samhæfni kjörorðsins frá upphafi. Núverandi form þess er styttra en það upprunalega, sem var „Frelsi, jafnrétti, bræðralag, eða dauði!“ (Liberté, égalité, fraternité, ou la mort!).
Undir Vichy-stjórninni var því skipt út fyrir „Vinna, fjölskylda, föðurland“ (Travaille, famille, patrie). Vichy-stjórnin féll árið 1945 en árið eftir var upprunalega kjörorðið tekið upp á ný. Frá þessum tíma hefur það staðið í stjórnarskrá Frakklands.
Stundum er kjörorðið notað ásamt litunum þremur á franska fánanum, en það eru engin tengsl á milli þess og fánans. Kjörorðið stendur á frönskum evrumyntum.
Orkneyjar
frame|[[Kort sem sýnir staðsetningu Orkneyja fyrir norðan Skotland]] Orkneyjar eru eyjaklasi 16 km norðan við Katanes, sem er hérað á norðurodda Skotlands. Orkneyjar eru um 70 talsins, en aðeins 20 þeirra eru í byggð. Stærsta eyjan er Meginland (Mainland), einnig nefnd Hrossey og höfuðstaðurinn þar og stærsti bær eyjanna er Kirkjuvogur (Kirkwall). Þar búa 7000 manns. Í Kirkjuvogi er dómkirkja Magnúsar helga. Auk Kirkjuvogs er eini eiginlegi bærinn Straumnes við vesturenda Meginlands, en þar búa 2000 manns.
Ólafur Egill Egilsson
Ólafur Egill Egilsson (fæddur 12. október 1977) leikari og leikstjóri, handritshöfundur og leikskáld, sonur Egils Ólafssonar og Tinnu Gunnlaugsdóttur.
Ólafur útskrifaðist úr Leiklistardeild Listaháskólans vorið 2002 og hefur starfað með leikhópunum Vesturporti, Frú Emelíu og hjá Leikfélagi Reykjavíkur, Leikfélagi Akureyrar og Þjóðleikhúsinu. Lengst af sem leikari en einnig sem leikstjóri. Ólafur hlaut Grímuverðlaun fyrir besta leik í aðalhlutverki 2005 og besta leik í aukahlutverki 2015. Ólafur var valinn Leikskáld ársins 2012 fyrir leikgerð sína á bók Auðar Jónsdóttur Fólkið í Kjallaranum.
Ólafur Egill lék eitt af aðalhlutverkum í kvikmynd Þráins Bertelssonar Einkalíf (1996) og í kvikmyndunum Brúðguminn (2008) og Brim (2010) og söng með rokkhljómsveitinni Niður frá 1995 til 1997. Ólafur skrifaði handrit kvikmyndanna Brúðguminn, Brim, Eiðurinn og Kona fer í stríð. Fyrir handritið að kona fer í stríð unnu Ólafur og meðhöfundur hans og leikstjóri kvikmyndarinnar Benedik Erlingsson SACD verðlaunin á kvikmyndahátíðinni í Cannes, Kvikmyndaverðlaun Norðurlandaráðs auk hinna íslensku Eddu verðlauna.
Tengill
Ólafur Egill Egilsson á Internet Movie Database
Handknattleiksárið 1985-86
Handknattleiksárið 1985-86 var keppnistímabilið í íslenskum handknattleik sem hófst haustið 1985 og lauk vorið 1986. Víkingar urðu Íslandsmeistarar í karlaflokki og Framstúlkur í kvennaflokki.
1. deild
Víkingar urðu Íslandsmeistarar í meistaraflokki karla. Keppt var í átta liða deild með tvöfaldri umferð. Mótinu lauk um miðjan janúar vegna þátttöku landsliðsins á HM. Egill Jóhannesson, Fram, varð markakóngur með 100 mörk. KR og Þróttur höfnuðu í tveimur neðstu sætunum, en þar sem ákveðið var að fjölga um tvö lið í fyrstu deild var efnt til keppni tveggja neðstu liðanna úr 1. deild og liðanna í 3. og 4. sæti í 2. deild. Leikin var tvöföld umferð í fjögurra liða deild.
2. deild
Breiðablik varð meistari í 2. deild og fór upp í 1. deild ásamt Ármanni. Vegna fyrirhugaðrar fjölgunar í 1. deild fóru liðin í 3. og 4. sæti í úrslitakeppni um laus sæti og ljóst að ekkert lið myndi falla niður úr deildinni. Keppt var í átta liða deild með tvöfaldri umferð. Ekkert lið féll úr 2. deild.
3. deild
ÍBK sigraði í 3. deild. Í öðru sæti var Týr Ve.. Þrettán lið kepptu í 3. deild og léku þau tvöfalda umferð. Vegna fyrirhugaðrar fjölgunar í 1. og 2. deild varð snemma talið ljóst að liðin í 3. og 4. sæti kæmust upp um deild, þótt ekki væri formlega gengið rá því fyrr en á ársþingi HSÍ að móti loknu.
Þór Ve. og Týr Ve. ákváðu að senda sameiginlegt lið til keppni handknattleiksárið 1986-87 undir merkjum ÍBV. Liðið í 5. sæti í 3. deild, Reynir Sandgerði, hlaut því sæti í 2. deild.
Knattspyrnufélagið Þróttur, sem féll í 2. deild, lagði niður meistaraflokk sinn að tímabilinu loknu. Þess í stað hlutu Fylkismenn sæti í 2. deild, en þeir höfnuðu í 6. sæti í 3.deild.
Bikarkeppni HSÍ
Víkingur sigraði í bikarkeppninni eftir úrslitaleik gegn Stjörnunni. 29 lið voru skráð til keppni.
1. umferð 16-liða úrslit
8-liða úrslit
Undanúrslit
Úrslitaleikur
Evrópukeppni meistaraliða
FH-ingar kepptu í Evrópukeppni meistaraliða. Liðið sat hjá í 1. umferð og hóf keppni í 16-liða úrslitum þar sem það féll út.
16-liða úrslit
Evrópukeppni bikarhafa
Víkingar kepptu í Evrópukeppni bikarhafa. Liðið sat hjá í 1. umferð en féll úr leik í næstu umferð.
16-liða úrslit
Evrópukeppni félagsliða
Valsmenn kepptu í Evrópukeppni félagsliða.
1. umferð (báðir leikir fóru fram ytra, seinni leikurinn taldist þó útileikur Vals sem komst áfram)
16-liða úrslit
1. deild
Framarar urðu Íslandsmeistarar í meistaraflokki kvenna á fullu húsi stiga. Keppa átti í átta liða deild, en lið Þórs Ak. dró sig úr keppni og fengust önnur lið ekki til að taka sætið. Var því leikin tvöföld umferð í sjö liða deild.
Haukar féllu niður um deild.
2. deild
ÍBV sigraði í 2. deild og tryggði sér sæti í 1. deild ásamt Ármanni. Keppt var í sex liða deild með tvöfaldri umferð.
Bikarkeppni HSÍ
Fram sigraði í bikarkeppninni eftir úrslitaleik gegn Stjörnunni. Níu lið tóku þátt í keppninni.
Evrópukeppni bikarhafa
Valsstúlkur kepptu í Evrópukeppni bikarhafa.
1. umferð
2. umferð
Pedra do Sal
Pedra do Sal er sögustaður og helgistaður í hverfinu Saúde í Rio de Janeiro. Þar var einu sinni þorp strokuþræla af afrískum uppruna en slík þorp eru kölluð quilombo. Pedra do Sal er sérstakur staður fyrir Ríóbúa af afrískum uppruna og aðdáendur samba og chora tónlistar. Það eru í miðja svæðis sem eitt sinn var kallað Litla-Afríka en þar voru margir skálar þar sem flóttaþrælar og þrælar sem höfðu fengið frelsi bjuggu. Í kringum 1608 byggðist svæðið þegar fólk frá Bahia fluttist til Saúde þar sem húsnæði var ódýrt og nálægt höfninni að sem vinnu var að fá. Fyrstu stóru skipalægi og vöruhús í Ríó voru byggð á þessum tíma og stígar og stræti náðu til Pedra da Prainha sem seinna nefndist Pedra do Sal og þar var stór þrælamarkaður. Svæðið varð síðar meir menningarmiðstöð fyrir þeldökka íbúa.
Ciata frænka
Einn þekktasti og áhrifamesti íbúi svæðisins var Hilária Batista de Almeida sem var kölluð Ciata frænka. Hún fæddist árið 1854. Hún bjó til sælgæti og seldi það á götunni Rua da Carioca. Hún átti 15 börn. Hún var upphafsmaður carioca hefðar í Bahia sem nefnt er quituteiras og hafði mikil áhrif á skipulag götuskemmtana á svæðinu, skemmtana sem voru undanfari karnivalsins. Haldnar eru reglulega samba da roda skemmtanir í Pedra do Sal.
Ingólfur Júlíusson
Ingólfur Júlíusson (fæddur 4. maí 1970, dáinn 22. apríl 2013) var íslenskur tónlistarmaður, ljósmyndari og kvikmyndatökumaður. Hann spilaði meðal annars með pönkhljómsveitunum Q4U og Niður og gerði tónlistarmyndbönd fyrir færeysku þungarokkshljómsveitina Týr og íslensku rokkhljómsveitina Vonbrigði.
Petsórahaf
thumb|right|Kort sem sýnir staðsetningu Petsórahafs Petsórahaf er hafsvæði í suðausturhluta Barentshafs á milli Kolgújeveyjar, Vajgarskeyjar, Júgorskískaga og suðvesturströnd Novaja Semlja. Hafið er mjög grunnt, aðeins 6 metra djúpt að meðaltali en dýpsti punktur þess er á 210 metra dýpi. Hafið er ísi lagt frá nóvember og fram í júní. Það heitir eftir ánni Petsóra sem rennur í það.
Í Petsórahafi er sérstakt botndýralíf. Þar er nokkur olíuvinnsla á vegum Gazprom sem hefur verið gagnrýnt fyrir að stefna lífríki hafsins í voða.
Ílja Metsjníkov
Ílja Íljítsj Metsjníkov (rússneska: Илья Ильич Мечников) (einnig ritað Elie Metchnikoff eða Ilya Mechnikov) (16. maí 1845 – 15. júlí 1916) var rússneskur örverufræðingur, þekktastur fyrir rannsóknir sínar á ónæmiskerfinu. Hann hlaut nóbelsverðlaunin í læknis- og lífeðlisfræði 1908 fyrir uppgötvun sína á agnaáti hvítra blóðfrumna.
Neðansjávarfornleifafræði
thumb|250px|Neðansjávarfornleifafræðingur skoðar klukku skips Neðansjávarfornleifafræði (e. maritime archaeology) er sértækt svið innan fornleifafræði sem snýr að fornleifum undir yfirborði sjávar og öllum mannlegum leifum og gripum sem sjávarnýtingu tengjast. Rannsakendur á þessu sviði skoða minjar eins og fiskstöðvar, verbúðir, hvalveiðistöðvar, sokkin skipsflök, rústir sem hafa horfið í sjóinn, gömul hafnarstæði og margt fleira. Rannsóknir á minjum sem liggja undir hulu sjávar eru þeim augljósu erfiðleikum gædd að erfitt er að komast að þeim.
Oft liggja minjarnar á miklu dýpi og þarf því þar tilgerðan búnað til að rannsaka þær. Slíkur búnaður er kostnaðarsamur og sérþjálfaða fagaðila þarf til að vinna með hann. Kafarar eru notaðir til að fara að minjum sem liggja á grunnu dýpi en þegar þær liggja of djúpt fyrir kafara þarf að notast við djúpsjávarmyndavélar. Slíkar vélar geta verið í annaðhvort mönnuðum eða ómönnuðum rannsóknarkafbátum. Einnig er notast við hliðarhljóðsjár (e. side-scan sonar) sem notaðar eru með aðstoð skipa.
Ísland
Lítið hefur þó verið rannsakað af slíkum minjum á Íslandi og geta hugsanlegar ástæður þess verið margar. Almennt hefur verið talið að aðstæður í sjónum við Ísland séu slæmar til varðveislu minja og því sé óþarft að leita eftir þeim. Þó benda nýlegar rannsóknir til að varðveisluskilyrði séu svipaðar og við Bretlandseyjar og reglulega festast minjar í netum veiðiskipa, bæði úr járni og viði. Margt þarf að spila saman til þess að varðveisluskilyrði séu góð, súrefnissnauðar og kaldar aðstæður auk þess sem vatnsstraumar, dýpi, selta og örlífverur spila mikilvægt hlutverk.
Það hafa farið fram nokkrar rannsóknir sem flokkast til neðansjávarfornleifafræði, eins og rannsóknin á minjum undir sjávarmáli við Vestfirði sem Ragnar Edvardsson stýrði (2009-2010) og rannsókn Bjarna F. Einarssonar um hina svo kölluðu „Mjaltastúlku í gígnum“ (1993). Einnig má minnast á rannsóknir Ragnars Edvardssonar sem eru í gangi þegar þetta er skrifað (mars 2013), m.a. rannsókn á póstskipinu Phønix sem fórst árið 1881 við Snæfellsnes og neðansjávarkannanir á völdum stöðum við strendur Íslands.
Enginn gagnabanki er til í dag (mars 2013) yfir staðsetningar eða fjölda skipsflaka sem liggja víðsvegar við strendur Íslands.
Mjaltastúlkan í gígnum
Árið 1992 fundu tveir kafarar tvö skipsflök í Höfninni í Flatey í Breiðafirði. Voru það kafararnir Erlendur Guðmundsson og Sævar Árnason. Vegna þeirrar hættu sem stafaði af hugsanlegri ásókn fjölmiðla og annarra kafara að svæðinu vegna fundarins, var ákveðið af Þjóðminjasafninu að lagst yrði í fyrstu neðansjávarfornleifafræðirannsóknina á Íslandi. Eldra flakið, sem áætlað að væri frá 17. öld var rannsakað og var það hann Bjarni F. Einarsson fór með yfirumsjón á þessari rannsókn. Með góðu samstarfi kafara og rannsóknarmanna tókst þessi rannsókn vel og staðfesti hún að flakið væri frá 17. öld og væri líklega skipið Melckmeyt (sem á íslensku þýðir Mjaltastúlka) frá Hollandi. Mikið magn af gripum fannst, aðallega keramik brot, sem í heildina vógu um 30 kg.
Nýlegar rannsóknir
Síðan 2010 hefur Ragnar Edvardsson staðið fyrir rannsóknum sem hafa það markmið að kanna ástand og fjölda neðansjávarminja við Íslandsstrendur. Við rannsóknina er notast við bæði vettvangskannanir og ritaðar heimildir og hefur heimildarýnin leitt í ljós að meðaltali hafi tveir íslenskir fiskibátar sokkið á ári á síðari hluta 19. aldar en að auki sýndir rannsóknin að meðaltal sokkinna farmskipa er 1,12 á ári á sama tímabili. Rannsóknirnar haf leitt í ljós staðetningu sex skipsflaka sem ekki var vitað áður um og eru þessi skipsflök þannig staðsett og í þokkalegu ástandi að vel má stunda fornleifarannsóknir á þeim.
Hádegismatur
Hádegismatur (eða hádegisverður) er máltíð sem er snædd um hádegi, þ.e.a.s. um kl. 12. Orðið miðdegismatur er oftast haft um hádegismat í venjulegum skilningi, en hann gat þó dregist frá klukkan 12 til 4 á daginn. Oftast var það um hábjargræðistímann, og var þá kannski aðeins drukkið kaffi á hádegi.
இலவச மதிய உணவுத் திட்டம்
Podocarpus elatus
Podocarpus elatus er sígrænt tré frá Ástralíu.
SV Werder Bremen
Titlar
thumb|250px|Weserstadion, Bremen
Skotgrafahernaður
thumb|Þýskir hermenn í skotgröf á vesturvígstöðvum 1916. Skotagrafahernaður er gerð af hernaði þar sem hermenn grafa skurði ofan í jörðu koma sér upp sterkum vörnum þar. Með því móti er mögulegt að verjast árásum vel.
Seinni hluta 19. aldar urðu miklar framfarir í gerð skotvopna og því þurfti að grípa til nýrra leiða til að verjast árásum. Útbreiðsla skotgrafahernaðar náði hámarki í fyrri heimstyrjöldinni. Á vesturvígstöðvum börðust Þjóðverjar gegn Frökkum, Bretum, og Belgum. Skotgrafirnar veittu góða vörn, en leiddi til þess að vígstöðvar voru svo gott sem kyrrstæðar. Vígasveitir náðu ekki að færa sig áfram og orrustur teygðust því á langinn. Mannfallið varð gífurlegt og því var litið á skotgrafahernað sem nokkuð hrottalega varnaraðferð.
Eftir tilkomu skriðdrekans dró verulega úr notkun skotgrafahernaðar.
Heimsmeistaramót landsliða í knattspyrnu karla 2022
Heimsmeistaramót landsliða í knattspyrnu karla 2022 eða HM 2022 fór fram í Katar dagana 20. nóvember til 18. desember. Þetta var heimsmeistarakeppni númer 22 og sú fyrsta sem haldin var í Miðausturlöndum og aðeins önnur sem fram fór í Asíu. Flestar fyrri keppnir hafa farið fram að sumarlagi en vegna þrúgandi hita á Arabíuskaga á þeim árstíma var keppnin haldin að vetrarlagi. Valið á gestgjöfunum var harðlega gagnrýnt af ýmsum mannréttindasamtökum.
Val á gestgjöfum
Ákvörðunin um val á gestgjöfum á HM 2018 og HM 2022 fór fram samtímis á árunum 2009 og 2010. Í aðdraganda valsins ákvað FIFA að hverfa frá fyrri stefnu um að láta gestgjafahlutverkið ganga frá einni heimsálfu til annarrar. Þess í stað var tekin sú ákvörðun að mótið skyldi ekki haldið í sömu álfu tvær keppnir í röð.
Alls stóðu þrettán þjóðir að samtals ellefu boðum. Tvær þeirra, Mexíkó og Indónesía drógu sig þó til baka áður en á hólminn var komið. Eftir stóðu England, Rússland, Ástralía, Bandaríkin, Katar, Suður-Kórea, Japan og sameiginleg boð Spánar og Portúgals annars vegar en Hollands og Belgíu hins vegar. Meðan á umsóknarferlinu stóð féllu öll löndin utan Evrópu frá því að falast eftir keppninni 2018. Því varð ljóst að umsóknirnar fjórar frá Evrópu myndu bítast sín á milli um það mót en hinar fimm um keppnina 2022.
Rússar unnu afgerandi sigur í kosningunni um keppnina 2018. Fengu níu atkvæði af 22 í fyrstu umferð og hreinan meirihluta, þrettán atkvæði í næstu umferð. Öllu óvæntara varð hins vegar að Katar hlaut ellefu atkvæði í fyrstu umferð í kosningunni um 2022. Suður-Kórea kom næst með fjögur atkvæði, þá Bandaríkin og Japan með þrjú hvort og Ástralir ráku lestina með aðeins eitt atkvæði. Í næstu umferð var Ástralía felld úr keppni. Katar fór úr ellefu atkvæðum í tíu. Bandaríkin og Japan með fimm atkvæði, en Japan féll úr leik með aðeins tvö atkvæði. Enn var gengið til atkvæða og í þriðju umferð fékk Katar ellefu atkvæði á ný á meðan Bandaríkin hlutu sex og Suður-Kórea fimm. Því þurfti að grípa til hreinnar úrslitakosningar þar sem Katar fékk fjórtán atkvæði gegn tíu atkvæðum Bandaríkjamanna.
Þátttökulið
32 þjóðir mættu til leiks frá sex heimsálfum.
Leikvangar
Átta leikvangar í fimm borgum og bæjum voru notaðir á mótinu.
Riðill 1
Nokkur óvissa var um styrkleika gestgjafaliðsins, sem varði mörgum mánuðum saman í æfingabúðum fyrir keppnina. Lið Katar olli vonbrigðum og varð fyrsta heimaliðið til að tapa öllum leikjum sínum. Hollendingar enduðu á toppnum með sjö stig, en máttu þó prísa sig sæli með jafntefli á móti Ekvador í miðjuleiknum. Senegal og Ekvador mættust svo í fjörugum úrslitaleik um annað sætið þar sem afrísku meistararnir reyndust sterkari.
20. nóvember - Al Bayt leikvangurinn, Al Khor, áh. 67.372
21. nóvember - Al Thumama leikvangurinn, Doha, áh. 41.721
25. nóvember - Al Thumama leikvangurinn, Doha, áh. 41.797
25. nóvember -   Khalifa alþjóðaleikvangurinn, Al Rayyan, áh. 44.833
29. nóvember - Al Bayt leikvangurinn, Al Khor, áh. 66.784
Riðill 2
England fór sannfærandi í gegnum riðilinn með níu mörk skoruð, þrátt fyrir markalaust jafntefli gegn Bandaríkjunum í miðjuleiknum. Lið Wales á sínu fyrsta heimsmeistaramóti frá árinu 1958 ollu stuðningsmönnum sínum miklum vonbrigðum og fengu m.a. á sig tvö mörk í uppbótartíma gegn Írönum. Íran hefði dugað jafntefli gegn Bandaríkjamönnum til að komast í næstu umferð en máttu sætta sig við 1:0 tap þrátt fyrir harða hríð að bandaríska markinu í lokin.
21. nóvember - Khalifa alþjóðaleikvangurinn, Al Rayyan, áh. 45.334
21. nóvember - 	Ahmed bin Ali leikvangurinn, Al Rayyan, 43.418
25. nóvember - Ahmed bin Ali leikvangurinn, Al Rayyan, 40.875
25. nóvember - Al Bayt leikvangurinn, Al Khor, áh. 68.463
29. nóvember - Ahmed bin Ali leikvangurinn, Al Rayyan, 44.297
29. nóvember - Al Thumama leikvangurinn, Doha, áh. 42.127
Riðill 3
Sigur Sádi-Araba á Argentínu í fyrsta leik riðilsins var af mörgum talinn einhver sá óvæntasti í sögu HM. Þessi slæma byrjun sló Argentínumenn þó ekki út af laginu og unnu þeir báða leikina sem eftir voru og nældu í toppsætið. Pólverjar skriðu áfram þrátt fyrir 2:0 tap í lokaleiknum vegna hagstæðra úrslita í viðureign Maxíkó og Sádi-Arabíu. Mexíkó sótti stíft en hefði þurft að skora eitt mark til viðbótar til að komast áfram á markatölu.
22. nóvember - Lusail Iconic leikvangurinn, Lusail, áh. 88.012
22. nóvember - 974 leikvangurinn, Doha, áh. 39.369
26. nóvember - Education City leikvangurinn, Al Rayyan, áh. 44.259
26. nóvember - Lusail Iconic leikvangurinn, Lusail, áh. 88.966
30. nóvember -   974 leikvangurinn, Doha, áh. 44.089
30. nóvember -   Lusail Iconic leikvangurinn, Lusail, áh. 84.985
Riðill 4
Búist var við því að baráttan um toppsæti riðilsins stæði milli Frakka og Dana en annað kom á daginn. Danska liðið gerði markalaust jafntefli við Túnis í fyrsta leik og tapaði síðan naumlega fyrir Frökkum, sem voru komnir áfram eftir tvær fyrstu umferðirnar. Ástralir skelltu hins vegar Dönum í lokaumferðinni og komust áfram á kostnað Túnisbúa sem sátu eftir með sárt ennið þrátt fyrir að ná að leggja heimsmeistarana í lokaleiknum.
22. nóvember - Education City leikvangurinn, Al Rayyan, áh. 42.925
22. nóvember - 	Al Janoub leikvangurinn, Al Wakrah, áh. 40.875
26. nóvember - Al Janoub leikvangurinn, Al Wakrah, áh. 41.823
26. nóvember - 974 leikvangurinn, Doha, áh. 42.860
30. nóvember -   Education City leikvangurinn, Al Rayyan, áh. 43.627
30. nóvember -   Al Janoub leikvangurinn, Al Wakrah, áh. 41.232
Riðill 5
Þjóðverjar virtust ætla að vinna vandræðalítinn sigur á Japönum í fyrsta leik en misstu 1:0 forystu niður í 1:2 tap. Sama dag unni Spánverjar einn af stærri sigrum HM-sögunnar þegar þeir flengdu lið Kosta Ríka 7:0. Riðillinn opnaðist upp á gátt á nýjan leik þegar Kosta Ríka lagði Japan og Spánverjar og Þjóðverjar gerðu 1:1 jafntefli. Þjóðverjar unnu lokaleikinn gegn Kosta Ríka en þurftu að treysta á hagstæð úrslit í viðureign Japan og Spánar á sama tíma. Spænska liðið komst yfir en tapaði að lokum með tveimur mörkum gegn einu. Úrslitin tryggðu Japönum toppsætið en ýmsir veittu því athygli að tapið kom sér vel fyrir Spánverja sem eygðu fyrir vikið léttari mótherja í næstu umferðum.
23. nóvember - Khalifa alþjóðaleikvangurinn, Al Rayyan, áh. 42.608
23. nóvember - 	Al Thumama leikvangurinn, Doha, áh. 40.013
27. nóvember - Ahmed bin Ali leikvangurinn, Al Rayyan, áh. 41.479
27. nóvember -   Al Bayt leikvangurinn, Al Khor, áh. 68.895
1. desember -   Khalifa alþjóðaleikvangurinn, Al Rayyan, áh. 44.851
1. desember -   Al Bayt leikvangurinn, Al Khor, áh. 67.054
Riðill 6
Belgar mættu til leiks sem næsthæsta liðið á heimlista FIFA og hófu keppni með sigri á Kanadamönnum. Eftir það gekk allt á afturfótunum. Marokkó sigraði Belga 2:0 í annarri umferð og endaði óvænt á toppnum með sjö stig. Belgar þurftu á sigri að halda gegn Króötum í lokaumferðinni en tókst ekki að ná því markmiði og silfurliðið frá 2018 komst í næstu umferð.
23. nóvember - Al Bayt leikvangurinn, Al Khor, áh. 59.407
23. nóvember - 	Ahmed bin Ali leikvangurinn, Al Rayyan, áh. 40.432
27. nóvember - Al Thumama leikvangurinn, Doha, áh. 43.738
1. desember - Ahmed bin Ali leikvangurinn, Al Rayyan, áh. 43.984
1. desember -   Al Thumama leikvangurinn, Doha, áh. 43.102
Riðill 7
Brasilía tryggði sér sætið í næstu umferð með því að vinna Evrópuþjóðirnar í tveimur fyrstu leikjum sínum. Liðinu tókst þó ekki að fara ósigrað í gegnum forkeppnina eftir að Kamerún stal sigrinum með marki í uppbótartíma í lokaleiknum, það var þó ekki nóg fyrir afríska liðið sem lauk keppni með fjögur stig, tveimur minna en Svisslendingar sem unnu æsilegan sigur á Serbum í lokaleik.
24. nóvember - 	Al Janoub leikvangurinn, Al Wakrah, áh. 39.089
28. nóvember -  974 leikvangurinn, Doha, áh. 43.649
2. desember -  974 leikvangurinn, Doha, áh. 41.378
Riðill 8
24. nóvember - 974 leikvangurinn, Doha, áh. 42.662
28. nóvember - Education City leikvangurinn, Al Rayyan, áh. 43.983
28. nóvember -   Lusail Iconic leikvangurinn, Lusail, áh. 88.668
2. desember -   Al Janoub leikvangurinn, Al Wakrah, áh. 43.443
2. desember -   Education City leikvangurinn, Al Rayyan, áh. 44.097
Úrslitakeppnin
Sextán lið komust í úrslitakeppnina sem leikin er með útsláttarfyrirkomulagi.
16-liða úrslit
3. desember - Khalifa alþjóðaleikvangurinn, Al Rayyan, áh. 44.846
3. desember - Ahmed bin Ali leikvangurinn, Al Rayyan, áh. 45.032
4. desember - Al Thumama leikvangurinn, Doha, áh. 40.989
4. desember - Al Bayt leikvangurinn, Al Khor, áh. 65985
5. desember - Al Janoub leikvangurinn, Al Wakrah, áh. 42.523
5. desember - 974 leikvangurinn, Doha, áh. 43.847
6. desember - Education City leikvangurinn, Al Rayyan, áh. 44.667
Fjórðungsúrslit
9. desember - Education City leikvangurinn, Al Rayyan, áh. 43.893
Undanúrslit
13. desember, Lusail leikvangurinn, Lusail, áh. 88.966
14. desember, Al Bayt leikvangurinn, Al Khor,
Bronsleikur
17. desember, Khalifa alþjóðaleikvangurinn, Al Rayyan
Úrslitaleikur
18. desember, Lusail leikvangurinn, Lusail
Deilur og álitamál
Sjaldan eða aldrei í sögu heimsmeistarakeppninnar hafa komið upp jafnmörg deiluefni og í tengslum við HM í Katar. Þær hófust nánast um leið og tilkynnt var um valið á gestgjöfunum og héldu áfram meðan á undirbúningstímabilinu stóð. Hluti álitaefnanna tengdist mannréttindamálum í landinu, en einnig mál sem tengdust mótshaldinu sjálfu eða þróun alþjóðamála.
Hitastig og leiktími
Um leið og staðarval HM 2022 lá fyrir vöknuðu spurningar um hvort unnt yrði að halda mótið á sínum hefðbundna tíma á sumrin. Hitinn í Katar er oft um fimmtíu gráður að sumarlagi og bentu sérfræðingar á að slíkt hlyti að koma niður á gæðum knattspyrnunnar og gæti jafnvel stefnt heilsu leikmanna í hættu. Skipuleggjendur gerðu í fyrstu lítið úr þessum áhyggjum, þar sem fullkominni tækni yrði beitt til þess að loftkæla leikvanganna meðan á keppni stæði. Með tímanum jukust þó efasemdir um að slíkar lausnir yrðu framkvæmanlegar og á árinu 2013 ákvað FIFA að láta kanna kosti þess að halda mótið að vetrarlagi.
Hugmyndir um að halda mótið í janúar og febrúar 2022 voru slegnar út af borðinu vegna árekstra við vetrarólympíuleikana. Niðurstaðan varð því sú að seinka keppninni fram í nóvember og desember. Sú ákvörðun var þó fjarri því umdeild. Ýmsir innan FIFA höfðu efasemdir um að efna til stórmóts svo nærri jólum og stjórnendur stærstu knattspyrnudeilda Evrópu voru ósáttir við að keppt yrði á miðju keppnistímabili þeirra. Þrátt fyrir gagnrýnisraddir var tilkynnt í lok febrúar 2015 að mótið í Katar yrði haldið um vetur. Jafnframt var ákveðið að Afríkukeppnin 2023 yrði haldin í júní en ekki í janúarmánuði eins og vant er, til að lengra yrði á milli stórmóta.
Svimandi kostnaður
Hæstu áætlanir um kostnað Katar af HM 2022 hljóðuðu upp á 220 milljarða Bandaríkjadala. En það er til samanburðar sextugföld sú fjárhæð sem Suður-Afríka varði til að halda HM 2010. Stærstur hluti fjárhæðarinnar var ætlaður í byggingu leikvanga og samgöngumannvirkja, sem og til að reisa frá grunni borgina Lusail, umhverfis aðalleikvang mótsins. Ýmsir hafa orðið til að gagnrýna þá gegndarlausu sóun sem mótshald af þessu tagi útheimtir og kallað eftir því að fjármununum væri varið til brýnni verkefna. Stjórnvöld í Katar hafa þó alla tíð haldið því fram að heimsmeistaramótið muni til lengri tíma litið reynast góð fjárfesting vegna landkynningar og til að byggja upp ferðamannaiðnað.
Þegar á árinu 2013 þurfti Katar að ganga til samninga við FIFA um að sætta sig við færri leikvanga en upphaflega var áætlað. Þannig urðu knattspyrnuvellirnir átta talsins en ekki tólf eins og áður var ætlað. Í tengslum við umræðu um fjölda leikvanga var rætt um möguleikann á því að hluti mótsins yrði haldinn í grannríkjum Katar, en að lokum var horfið frá öllum slíkum áformum.
Áfengisneysla
Neysla áfengra drykkja hefur löngum verið stór hluti af upplifun knattspyrnuáhugamanna á stórmótum. Neysla áfengis er óheimil í Katar þar sem sjaríalög eru við lýði. Yfirvöld í landinu tilkynntu þó að undanþágur yrðu veittar fyrir erlenda ferðamenn meðan á mótinu stendur og sérstök stuðningsmannasvæði sett upp þar sem áfengi yrði í boði.
Þátttaka Ísraelsmanna
Ekkert stjórnmálasamband er á milli Katar og Ísraels. Vöknuðu því spurningar um hvort ísraelskum knattspyrnumönnum yrði heimilað að koma til landsins. Stjórnendur undirbúningsnefndarinnar lýstu því þegar yfir að Ísraelsmenn fengju að taka þátt ef til þess kæmi. Ekki reyndi þó á slíkar undanþágur þar sem liðinu mistókst að komast í úrslitakeppnina.
Réttindi hinseginfólks
Í Katar er samkynhneigð ólögleg og eru ströng viðurlög við slíkum brotum. Baráttusamtök hinseginfólks víða um lönd hafa harðlega gagnrýnt stjórnvöld í Katar fyrir afstöðu sína og lýsti ástralski knattspyrnumaðurinn Josh Cavallo því yfir að hann myndi ekki þora til Katar þótt tækifærið byðist vegna löggjafarinnar, en Cavallo er einn örfárra atvinnuknattspyrnukarla sem komið hafa út úr skápnum. Í kjölfarið lýstu mótstjórar því yfir að Cavallo væri velkominn til landsins. Árið 2020 var einnig staðfest að heimilt yrði að veifa hinseginfánanum, einkennistákni hinseginfólks á meðan á leikjum keppninnar stæði.
Rússlandi vikið úr keppni
Innrás Rússa í Úkraínu í febrúar 2022 olli hörðum viðbrögðum alþjóðasamfélagsins. Rússar voru komnir í fjögurra liða umspil um eitt laust sæti á HM í Katar. Þegar í blábyrjun stríðsins lýstu mögulegir mótherjar þeirra í umspilinu því yfir að ekki kæmi til greina að leika við rússneska liðið. Fyrstu viðbrögð FIFA, þann 27. febrúar, voru að tilkynna að Rússum yrði gert að keppa undir merkjum knattspyrnusambands síns en ekki sem fulltrúar Rússlands eða undir þjóðfána sínum og á hlutlausum völlum. Þessi viðbrögð náðu ekki að slá á óánægjuraddir og daginn eftir var tilkynnt að Rússar hefðu verið settir í keppnisbann á öllum mótum FIFA.
Sölvadalur
Sölvadalur er dalur innst í Eyjafirði, næsti dalur fyrir austan Eyjafjarðardal. Þar voru mest 9 bæir í byggð en eru nú (2013) allir komnir í eyði nema Þormóðsstaðir og Eyvindarstaðir. Sölvadalur gengur til suðausturs út úr Eyjafjarðardal við bæinn Gnúpufell. Sagt er að dalurinn dragi nafn sitt af gelti einum sem Helgi magri setti á land við Galthamar ásamt gyltu og fann síðan þremur vetrum síðar í Sölvadal og voru þar þá sjö tugir svína. Dalurinn er um 25 km langur og nokkuð víður yst.
Aldrei var rafmagn frá landsveitum lagt í Sölvadal. Heimamenn komu sér upp heimarafstöðvum sem voru hin mesta meistarasmíð en oft máttu bændur berjast við válynd veður og hættulegar aðstæður þegar bilun varð í rafstöðinni og þá oftast þegar aðstæður voru verulega slæmar vegna veðurs og ísa.
Ko Arima
Ko Arima (22. ágúst 1917 - ?) var japanskur knattspyrnumaður. Hann spilaði 3 leiki með landsliðinu.
Carl Spitteler
thumb|right|Carl Spitteler Carl Spitteler (24. apríl 1845 – 29. desember 1924) var svissneskt ljóðskáld. Hann hlaut Nóbelsverðlaunin í bókmenntum árið 1919.
Ævi og störf
Spitteler fæddist í Liestal í þýskumælandi hluta Sviss, sonur háttsetts embættismanns. Hann stundaði nám í lögfræði og guðfræði við Háskólann í Zürich og víðar. Að útskrift lokinni bauðst honum prestsembætti sem hann afþakkaði þar sem hugur hans stóð til þess að helga sig skáldskap. Hann sinnti kennslu og blaðamennsku auk þess að senda frá sér kröftug prósaljóð með vísunum í goðafræði. Meðal þeirra sem urðu fyrir áhrifum af skrifum hans var sálfræðingurinn Carl Jung.
Á árunum 1900 til 1905 orti Spitteler langan kvæðabálk, Ólympískt vor (þýska: Olympischer Frühling) sem tókst á við stórar spurningar um eðli og tilgang mannsins með flóknum skírskotunum til sögu og goðsagna. Nóbelsverðlaun hans árið 1919 voru sérstaklega rökstudd með vísun til kvæðabálksins.
Á árum fyrri heimsstyrjaldarinnar gagnrýndi Spittler þá landa sína sem vildu hallast á sveif með Þjóðverjum í stríðinu og mælti fyrir hlutleysisstefnu Svisslendinga. Hann lést árið 1924.
Sigríður Geirsdóttir
Guðrún Sigríður Geirsdóttir einnig þekkt sem Sirrý Geirs (f. 29. maí 1938 - 1. febrúar 2020) var íslensk fegurðardrottning, kvikmyndaleikkona og kennari.
Sirrý lauk stúd­ents­prófi frá Mennta­skól­an­um í Reykjavík árið 1958 og um haustið hóf hún nám í heim­speki, frönsku og sænsku við Háskóla Íslands. Hún var valin fegurðardrottning Íslands er hún sigraði í fegurðarsamkeppni Íslands 1959. Árið 1960 tók hún þátt í fegurðarsamkeppninni Miss International, sem þá var haldin í fyrsta skipti og fór fram á Langasandi (Long Beach) í Kaliforníu. Hún varð í þriðja sæti og vann titilinn Miss Photogenic. Í kjölfar sigursins ferðaðist hún víða og hóf kvikmyndaleik og kom fram í nokkrum kvikmyndum og sjónvarpsþáttum vestra undir nafninu Sirry Steffen.
Eftir nokkur ár í Hollywood fluttist hún aftur heim til Íslands árið 1970. Hún kom fram sem söng­kona með dæg­ur­laga­hljóm­sveit­um, t.d. með KK sex­t­ett og hljóm­sveit Ragn­ars Bjarna­son­ar. Hún lék einnig í kvikmynd Hrafns Gunnlaugssonar, Okkar á milli (1982). Árið 1981 lauk hún BA-prófi í ensku frá Háskóla Íslands og ári síðar einnig námi í kennsluréttindum. Hún kenndi ensku um árabil við Fjölbrautaskóla Suðurnesja og Menntaskólann á Laugarvatni.
Lúðvík Kristjánsson
thumb Lúðvík Kristjánsson (2. september 1911 – 1. febrúar 2000) var fræðimaður og rithöfundur, sem er þekktastur fyrir að hafa skrifað ritið Íslenskir sjávarhættir sem kom út í fimm bindum á árunum 1980-86.
Æviferill
Lúðvík var fæddur og uppalinn í Stykkishólmi, foreldrar hans voru hjónin Kristján Árnason sjómaður og Súsanna Einarsdóttir. Lúðvík stundaði sjó á unglingsárunum, en hélt síðan til náms suður í Hafnarfirði, lauk gagnfræðaprófi við Flensborg 1929 og síðan kennaraprófi við Kennaraskóla Íslands 1932. Hann sat námskeið í íslenskum fræðum við Háskóla Íslands á árunum 1932-1934, þar sem hann naut meðal annars leiðsagnar Sigurðar Nordal prófessors. Lúðvík starfaði sem kennari við Miðbæjarbarnaskólann í Reykjavík 1934-1944. Árið 1937 gerðist hann einnig ritstjóri Ægis, tímarits Fiskifélags Íslands, og var jafnframt kennari á vélstjóranámskeiðum félagsins til ársins 1954. Hann var einnig ritstjóri Fálkans 1939 og Sjómannadagblaðsins 1941 og 1943.
Þann 30. október 1936 kvæntist Lúðvík eiginkonu sinni, Helgu Jónsdóttur Proppé.
Eftir 1954 snéri Lúðvík sér alfarið að rannsóknum og ritstörfum, og skrifaði á sínum ferli margar bækur, ritgerðir, greinar í tímaritum og blaðagreinar. Hann hafði áður rannsakað örnefni á Snæfellsnesi. Frá 1964 helgaði Lúðvík sig alfarið rannsóknum á íslenskum sjávarháttum, en kona hans Helga aðstoðaði hann við verkið. Það átti eftir að verða hans "magnum opus", eða helsta ritverk. Íslenskir sjávarhættir kom út í fimm bindum á árunum 1980-86.
Lúðvík segir sjálfur frá, að þegar hann var úti á sjó á sínum unglingsárum, hafi hann kynnst eldri sjómönnum sem gerðu honum grein fyrir því "hversu nauðsynlegt væri að bjarga frá gleymsku lýsingu á lífi og háttum þeirra fiskimanna, sem sótt hefðu sjó á árabátum, ferðast milli landsfjórðunga og búið í verbúðum." Rannsóknir hans beindust því að sjávarháttum fyrr á öldum, þegar haldið var til sjós á árabátum, og einnig gerði Lúðvík víðtækar rannsóknir á verstöðvum Íslands. Í Íslenskum sjávarháttum er að finna verstöðvatal fyrir allt landið, sem sagnfræðingurinn Gunnar Karlsson hefur kallað "ómetanlegt."
Árið 1981 var Lúðvík gerður heiðursdoktor við Háskóla Íslands, en sama ár gaf Sögufélagið út ritið Vestræna, sem er samansafn af ritgerðum hans.
Lúðvík varð bráðkvaddur þann 1. febrúar 2000, 88 ára að aldri.
Í könnun Kiljunnar á RÚV 2014, við val á "íslenskum öndvegisbókmenntum", lenti ritið Íslenskir sjávarhættir eftir Lúðvík Kristjánsson í 117. sæti yfir "öndvegisrit".
Nauthvalur
Nauthvalur (nauthveli eða fjósi) er hvortveggja samheiti búrhvals, en einnig hvalur í þjóðtrú sem seiðir kýr til sín í hafið með bauli sínu.
Einhliða myntskipti
Einhliða myntskipti (eða einhliða upptaka annars gjaldmiðils) er það þegar ríki eða íbúar ríkis taka upp erlenda mynt samhliða sinni eigin eða í stað þjóðargjaldmiðils.
Kvöldmatur
Kvöldmatur (eða kvöldverður) er máltíð sem er snædd eftir klukkan 6 á Íslandi. Á íslensku er einnig til orð eins og: aftanverður, kvöldskattur og náttverður í sömu merkingu. Orðið kvöldverður er stundum einnig haft um (virðulega) veislumáltíð sem fer fram að kvöldi til.
Sæfjall
Sæfjall (seamount) er neðansjávarfjall, það rís af sjávarbotni en nær ekki sjávarmáli. Sæfjöll eru oftast mynduð af eldvirkni og eru því virk eða útkulnuð eldfjöll. Hæð þeirra getur verið frá nokkur hundruð metrum og í 4000 m eða meira. Lögun þeirra og stærð er breytileg frá einu fjalli til annars og tindar þeirra geta verið á miklu dýpi. Sæfjöll hafa mest verið athuguð í Kyrrahafi en þau finnast í öllum heimshöfunum. Í Norðuratlantshafi eru þau algeng en lítt rannsökuð. Nokkur þeirra hafa þó hlotið nöfn, svo sem Maríetta og Franklín sunnan Íslands.
Boðháttur
Boðháttur er einn af mörgum háttum sagna sem gefur til kynna skipun, bann eða boð.
Í íslensku
Í íslensku er boðhátturinn alltaf í annarri persónu og stendur alltaf fremst í setningu. Tvær leiðir eru til að mynda boðhátt í íslensku: stýfður boðháttur og viðskeyttur boðháttur.
Stýfður boðháttur
Fyrsta leiðin er að finna stofn sagnorða (sem er gert með því að taka nafnháttinn (að hoppa, að elska) og fjarlægja endinguna -a nema þetta sé veik sögn sem endar á -aði í þátíð eins og skrifa) og kallast þetta stýfður boðháttur og er hann í annarri persónu eintölu.
Viðskeyttur boðháttur
Viðskeyttur boðháttur er þegar fornafni (þú eða þið) er skeytt aftan á stofn sagnar og tekur breytingum í samræmi við grannhljóð. Boðháttur annarrar persónu fleirtölu hefur sama form og framsöguháttur nútíðar. Persónufornafninu þið er ýmist sleppt eða haft á eftir boðhættinum.
Dæmi: Farið (þið) út! (Samanber „Þið farið út“ þar sem sögnin er í framsöguhætti.)
Hægt er að mynda boðhátt af sögninni að vinna (stýfður vinn, viðskeyttur fleirtölu vinnið ) en hann er sjaldan notaður.
Í ensku
Í ensku hafa boðháttur („Jump!“ (hoppaðu)) og nafnháttur (to jump (að hoppa)) sama form. Dæmi:
Boðháttur fyrstu persónu fleirtölu (us, „við“) er gefinn til kynna með orðasambandinu let's (bókstaflega lof okkur en samsvarar frekar við skulum). Dæmi:
Í latínu
Í latínu er boðháttur notaður. Dæmi:
Þegar boðháttur í latínu er settur í fleirtölu bætist oftast -te við boðháttinn í fleirtölu.
Innréttingarnar
Innréttingarnar var framtak nokkurra Íslendinga, þeirra á meðal Skúla Magnússonar, til að koma á laggirnar verksmiðjuframleiðslu á Íslandi.
Starfsemi
Við þessi þáttaskil efldist félagið mjög að fjármunum og verkefnum. Starfsemin varð fjölþætt, tók til jarðræktartilrauna, brennisteinsvinnslu, ullarvefsmiðja, litunar, kaðlagerðar, skinnaverkunar, skipasmíða og útgerðar svo það helsta sé nefnt. Starfsemin fór fram víða um land, en miðstöð framkvæmdanna var í Reykjavík og nágrenni. Þessar framkvæmdir voru á danskri tungu kallaðar „De Nye Indretninger”, eða „hinar nýju framkvæmdir”. Þaðan kom því heitið „Innréttingarnar” sem fór að festast við athafnir og verkstæði „Hins íslenska hlutafélags“. Fyrsta áratuginn var flest það sem að ofan er nefnt í fullri starfsemi, en eftir 1760 tengdist Innréttingaheitið fyrst og fremst ullarvefsmiðjunum í Aðalstræti, en þær störfuðu til ársins 1803. Brennisteinsvinnslan hélt einnig velli fram yfir aldamótin 1800, fyrst í Krýsuvík en síðan á Húsavík. Á Íslandi hefur oft verið talað um starfsemi Hins íslenska hlutafélags sem „Innréttingar Skúla Magnússonar landfógeta”, en í dönskum skjölum eru þær fremur nefndar „Hans Majestæt Høystsalig Kong Friderich den 5. stiftede Indretninger.”
1998
Árið 1998 (MCMXCVIII í rómverskum tölum) var 98. ár 20. aldar og almennt ár sem byrjaði á fimmtudegi samkvæmt gregoríska tímatalinu.
Febrúar
thumb|right|Íshokkíleikur milli Rússlands og Tékklands á Vetrarólympíuleikunum í Nagano.
Mars
thumb|right|Viagra
Apríl
thumb|right|Akashi Kaikyō-brúin
Maí
thumb|right|Suharto les upp afsögn sína.
Júní
thumb|right|Lestarslysið í Eschede.